Document ID: 31993R0250

ΚΑΝΟΝΙΣΜΟΣ (ΕΟΚ) αριθ. 250/93 ΤΗΣ ΕΠΙΤΡΟΠΗΣ της 4ης Φεβρουαρίου 1993 περί παρέκκλισης, για την περίοδο εμπορίας 1993/94, από τον κανονισμό (ΕΟΚ) αριθ. 1558/91 περί λεπτομερειών εφαρμογής του καθεστώτος ενισχύσεως στην παραγωγή για τα μεταποιημένα προϊόντα με βάση τα οπωροκηπευτικά σε ότι αφορά την ημερομηνία συνάψεως των προκαθοριστικών συμβάσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και ιδίως το άρθρο 3 παράγραφος 4,
Εκτιμώντας:
ότι το άρθρο 5 του κανονισμού (ΕΟΚ) αριθ. 1558/91 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2008/92 (4), έχει προβλέψει, όσον αφορά τις τομάτες, μια προκαθοριστική σύμβαση μεταξύ παραγωγού και μεταποιητού, που πρέπει να συναφθεί το αργότερο στις 16 Φεβρουαρίου 7 ότι έχει υποβληθεί στο Συμβούλιο πρόταση της Επιτροπής που αποσκοπεί στην καθιέρωση προθεσμίας για τη χορήγηση της ενισχύσεως στην παραγωγή των μεταποιημένων προϊόντων με βάση τις τομάτες από την περίοδο 1993/94 και συνεπώς αναμένοντας την απόφαση του Συμβουλίου θα πρέπει να μεταφερθούν κατά 1,5 μήνα, για την περίοδο αυτή, η προθεσμία συνάψεως των προκαθοριστικών συμβάσεων μεταξύ των παραγωγών και των μεταποιητών καθώς και η προθεσμία διαβιβάσεως στον αρμόδιο εθνικό οργανισμό 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 5 παράγραφοι 1 και 2 του κανονισμού (ΕΟΚ) αριθ. 1558/91 και για την εμπορική περίοδο 1993/94, η προθεσμία συνάψεων των προκαθοριστικών συμβάσεων καθορίζεται για τις 31 Μαρτίου 1993 και η προθεσμία ανακοινώσεως στους αρμόδιους οργανισμούς του αντιγράφου των προκαθοριστικών συμβάσεων καθορίζεται για τις 10 Απριλίου 1993.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Φεβρουαρίου 1993.

Labels: 17
19